CELEX: 62014CN0284
Language: el
Date: 2014-06-11 00:00:00
Title: Υπόθεση C-284/14: Αίτηση προδικαστικής αποφάσεως την οποία υπέβαλε το Finanzgerichts Hamburg (Γερμανία) στις 11 Ιουνίου 2014 — Grünwald Logistik Service GmbH (GLS) κατά Hauptzollamt Hamburg-Stadt

15.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/37
            
         Αίτηση προδικαστικής αποφάσεως την οποία υπέβαλε το Finanzgerichts Hamburg (Γερμανία) στις 11 Ιουνίου 2014 — Grünwald Logistik Service GmbH (GLS) κατά Hauptzollamt Hamburg-Stadt
   (Υπόθεση C-284/14)
   2014/C 315/59
   Γλώσσα διαδικασίας: η γερμανική
   
      Αιτούν δικαστήριο
   
   Finanzgerichts Hamburg
   
      Διάδικοι στην υπόθεση της κύριας δίκης
   
   
      Προσφεύγουσα: Grünwald Logistik Service GmbH (GLS)
   
      Καθού: Hauptzollamt Hamburg-Stadt
   
      Προδικαστικά ερωτήματα
   
   Είναι έγκυρος ο «εκτελεστικός κανονισμός (ΕΕ) 158/2013 του Συμβουλίου, της 18ης Φεβρουαρίου 2013, για την εκ νέου επιβολή [οριστικού] δασμού αντιντάμπινγκ στις εισαγωγές ορισμένων παρασκευασμένων ή διατηρημένων εσπεριδοειδών (συγκεκριμένα μανταρινιών κ.λπ.) καταγωγής Λαϊκής Δημοκρατίας της Κίνας» (1), μολονότι δεν διενεργήθηκε λίγο πριν από την έκδοσή του αυτοτελής έρευνα αντιντάμπινγκ, αλλά απλώς συνεχίστηκε η έρευνα αντιντάμπινγκ που είχε ήδη διεξαχθεί για την περίοδο από 1.10.2006 μέχρι 30.9.2007 και για την οποία όμως το Δικαστήριο της Ευρωπαϊκής Ένωσης έκρινε, με απόφαση της 22ας Μαΐου 2012 στην υπόθεση C-338/10) (2), ότι είχε διεξαχθεί κατά παράβαση των επιτακτικών διατάξεων του κανονισμού (ΕΚ) 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (3), όπως τροποποιήθηκε με τον κανονισμό (ΕΚ) 2117/2005 του Συμβουλίου, της 21ης Δεκεμβρίου 2005, για την τροποποίηση του κανονισμού (ΕΚ) αριθ. 384/96 για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (4), πράγμα που οδήγησε το Δικαστήριο να αποφανθεί, με την ίδια αυτή απόφαση, ότι ήταν ανίσχυρος ο κανονισμός (ΕΚ) 1355/2008 του Συμβουλίου, της 18ης Δεκεμβρίου 2008, για την επιβολή οριστικού δασμού αντιντάμπινγκ και για την οριστική είσπραξη του προσωρινού δασμού που επιβλήθηκε στις εισαγωγές ορισμένων παρασκευασμένων ή διατηρημένων εσπεριδοειδών (συγκεκριμένα μανταρινιών κ.λπ.) καταγωγής Λαϊκής Δημοκρατίας της Κίνας (5), ο οποίος είχε εκδοθεί κατόπιν της έρευνας αυτής;
   
      (1)  ΕΕ L 49, σ. 29.
   
      (2)  ECLI:EU:C:2012:158.
   
      (3)  ΕΕ 1996 L 56, σ. 1.
   
      (4)  ΕΕ L 340, σ. 17.
   
      (5)  ΕΕ L 350, σ. 35.